Tók upp morðið á sjálfri sér
Kona frá Pennsylvaníu í Bandaríkjunum, sem var myrt á heimili sínu þann 2. maí sl., tók upp hljóðupptöku af eigin morði í síma sínum. Konan hafði kveikt á hljóðupptökunni rétt fyrir morðið og heyrðist þar í byssuskotinu sem varð henni að bana.
Þá má á upptökunni heyra hvernig morðingi konunnar blótar og öskrar svo á hana: "Hvernig er þetta?". Morðinginn var sambýlismaður konunnar, en eitt þriggja barna þeirra var inni í húsinu þegar morðið átti sér stað.
Wesley Webb og sambýlismaður hennar, Keith Smith, höfðu verið að rífast og ákvað Webb í kjölfarið að yfirgefa heimili þeirra og taka tvö barnanna með sér. Smith fylltist reiði og skaut Webb í bringuna. Eftir það sneri hann byssunni að sjálfum sér og reyndi að fyrirfara sér.
Það voru börn þeirra Webb og Smith sem höfðu samband við lögreglu, og kom sjúkrabíll á vettvang stuttu eftir atvikið. Smith var færður á sjúkrahús en hann er ekki í lífshættu. Hann hefur verið ákærður fyrir morð og verður færður í fangelsi eftir að ástand hans batnar.
Kona frá Pennsylvaníu í Bandaríkjunum, sem var myrt á heimili sínu þann 2. maí sl., tók upp hljóðupptöku af eigin morði í síma sínum.
Konan hafði kveikt á hljóðupptökunni rétt fyrir morðið og heyrðist þar í byssuskotinu sem varð henni að bana.
Morðinginn var sambýlismaður konunnar, en eitt þriggja barna þeirra var inni í húsinu þegar morðið átti sér stað.
Eftir það sneri hann byssunni að sjálfum sér og reyndi að fyrirfara sér.
Hann hefur verið ákærður fyrir morð og verður færður í fangelsi eftir að ástand hans batnar.